கேள்வி: சௌராட்டிர மொழி - வகைப்பாடு பற்றி விளக்கவும்.
பதில்: சௌராஷ்டிர மொழி, இந்திய-ஐரோப்பிய மொழிகள் குடும்பத்தின் துணைக் குடும்பமான இந்திய-ஈரானிய மொழிகள் குடும்பத்தில் உள்ள இந்திய-ஆரிய மொழிகள் பிரிவைச் சேர்ந்தது. இஃது இப் பிரிவில் உள்ள மேற்கு இந்திய-ஆரிய மொழிக் குழுவில் உள்ள பிராகிருதம் ஒன்றாக வகைப்படுத்தப்பட்டு உள்ளது. ஆயினும் தற்போதைய குஜராத்தி மொழிக்கு முன் இருந்த நிலையில் சௌராட்டிரா மொழி பேசப்படுவதால் தனி மொழியாக அங்கீகரிக்க வேண்டும் என்ற கோரிக்கை உள்ளது.
கேள்வி: சௌராட்டிர மொழி - புவியியற் பரம்பல் என்பது என்ன?
பதில்: இவர்கள் தமிழ் நாட்டின் கோயில் நகரம் எனப்படும் மதுரையில் பெருமளவில் வாழ்ந்து வருகிறார்கள். இந்நகரில் இச்சமுதாயத்தினரின் மொத்த மக்கள்தொகையில் 20 - 25% வரை வசிக்கிறார்கள். மேலும் தமிழ் நாட்டில், திண்டுக்கல், பரமக்குடி, எமனேசுவரம், பெரியகுளம், கோவை, ஈரோடு, பழநி, காஞ்சிபுரம், ராஜபாளையம், நிலக்கோட்டை, சேலம், நாமக்கல், தஞ்சாவூர், திருச்சி, கும்பகோணம், திருவாரூர், அய்யம்பேட்டை, அம்மாப்பேட்டை, தாராசுரம், திருபுவனம், சிதம்பரம், புவனகிரி, அம்மையப்பன், வாலாஜாபேட்டை, திருவண்ணாமலை, வீரவநல்லூர்,புதுக்குடி,கிளாக்குளம்,திருநெல்வேலி, நாகர்கோயில் உள்ள கோட்டாறு ஆகிய பகுதிகளிலும் வாழ்கிறார்கள். இவை தவிர ஆந்திரப் பிரதேசம் திருப்பதியிலும் இவர்கள் உள்ளனர். இவர்கள் சென்னை மற்றும் பெங்களூர் போன்ற பெருநகரங்களிலும் தற்போது குறைந்த அளவில் காணப்படினும், இஃது அண்மைக் காலங்களில் ஏற்பட்ட சிறிய அளவிலான இடப்பெயர்வுகளினால் ஏற்பட்டது ஆகும்.
கேள்வி: சௌராட்டிர மொழி - வரலாறு குறித்து விரிவாக சொல்லுங்கள்.
பதில்: பல நூற்றாண்டுகளுக்கு முன்னர் இம் மொழி பேசுவோர் குஜராத் மாநிலத்தின் சௌராட்டிர நாடு பகுதியில் இருந்ததாகக் கூறப்படுகிறது. இதற்குப் போதிய வரலாற்றுச் சான்றுகள் இல்லாவிட்டாலும், மரபுவழித் தகவல்களும், தற்கால மொழியியல் ஆய்வுகளும் இதனை ஓரளவுக்கு உறுதி செய்கின்றன. எனினும் இம்மொழி தற்காலக் குஜராத்தி மொழியைவிட மராத்தி, கொங்கணி போன்ற மேற்கு இந்திய மொழிகளுடனேயே கூடிய ஒப்புமை உடையதாகக் காணப்படுகிறது. இதற்கான காரணத்தை மொழியியலாளர்கள் ஓரளவுக்கு விளக்கியுள்ளனர். சௌராஷ்டிர மொழியானது, பண்டைய பிராகிருதம் தோன்றிய, கிருட்டிணன் பேசப்பட்ட சௌரஸேனி மொழியின் கிளையே சௌராஷ்ட்ரீ மொழியாகும். தற்போது குசராத்து மாநிலத்தில் பேசப்படும் குஜராத்தி மொழிக்கும், சௌராட்டிர மொழிக்கும் எவ்வித தொடர்பும் இல்லை. சமசுகிருதம் பேசுவது போன்ற ஒலி வடிவினை சௌரஷ்ட்ரீ மொழி பெற்று உள்ளது. எனினும் இம்மொழி பேசுவோரின் படிப்படியான இடப் பெயர்வு வேறு பல மொழிகளின் தொடர்புகளை அதற்கு ஏற்படுத்தியது. மராத்தி, கொங்கணி, கன்னடம், தெலுங்கு மற்றும் தமிழ் ஆகிய மொழிகள் சௌராட்டிர மொழியில் தாக்கத்தை ஏற்படுத்தி உள்ளன. லண்டன் இந்தியா ஆபீஸ் நூலகர் டாக்டர் எச்.என்.ரேண்டேல் (Dr.H.N.Randle), என்பவர் இம்மொழியை ஆராய்ந்து இது குஜராதி மொழியின் வட்டாரமொழி வழக்குகள் என்று கூற முடியாது என்று தனது கட்டுரையில் கூறியுள்ளார்.'The Sourashtrans of South India' By H.N.Randle, in the Journal of Royal Asiatic Society, London (October 1944) [under the chapter 'The Language']. இந்திய அரசு தனது ஜனத்தொகை 1961 அறிக்கையில் சௌராஷ்ட்ர மொழியை குஜராத்தியின் கிளை மொழியாக காண்பித்துள்ளது. மேலும் இது சம்பந்தமாக் மேலும் ஆய்வை மேற்கொள்ளவேண்டும் என்றும் கூறியுள்ளது. அதன் பின்பு 1971 ஜனத்தொகை அறிக்கையில் அகில இந்திய அளவில் 68-வது நிலையில் (Rank) ஸௌராஷ்ட்ர மொழியை தனி மொழியாக காட்டப்பட்டுள்ளது. ஆனால் 1991 மற்றும் 2001 ஆண்டு அறிக்கைகளில் சௌராஷ்ட்ர மொழியை குஜராத்தின் வட்டார வழக்கு மொழியாக காண்பித்து விட்டு, தமிழ்நாட்டில் குஜராத்தி மொழி பேசுவோரின் எண்ணிக்கையில் சேர்த்துவிட்டு சௌராட்டிரர் எல்லோரும் குஜராத்திகள் என்று கூறியுள்ளது.
கேள்வி: சௌராட்டிர மொழி - சௌராட்டிர மொழி அறிஞர்கள் பற்றி விளக்கவும்.
பதில்: சௌராட்டிரர்களில், சௌராட்டிர மொழியை எழுதப் படிக்கத் தெரிந்தவர்கள் மிகக்குறைவே. இருப்பினும் இம்மொழியில் புலமை பெற்றவர்களில் சிலரின் விவரம். * நடனகோபாலநாயகி சுவாமிகள் * வேங்கட சூரி சுவாமிகள் * வேங்கடரமண பாகவதர் * தொ. மு. இராமராய் * கசின் ஆனந்தம் * கே. ஆர். சேதுராமன் * தா. கு. சுப்பிரமணியன் * டி. எஸ். சரோஜா சுந்தரராஜன் * டி. ஆர். தாமோதரன் * திண்டுக்கல். கந்தாளுன்.கிருஷ்ணன் சந்திரசேகரன் * மதுரை. ”விப்ரபந்து” கே. வி. பத்மநாபய்யர் * ஓபுளா. கே. இராமானந்தம் பி.ஏ.,பி.டி., * மதுரை. தாடா. சுப்பிரமணியன் * மதுரை. தொப்பே. டி. வி. குபேந்திரன் * ஓபுளா. எஸ். சுப்பிரமணியன் * மதுரை. டி. எஸ். வி. இராமலிங்கம் * மதுரை. குங்கா. அ. வெங்கட்ராம் * மதுரை. வி. கே. நீலாராவ் * மதுரை. திருமதி. ஜெனாபாய் * குடந்தை. ஜில்லாடி. வெ. பத்ருசாமி * சேலம். பி. என். அழகரய்யர் * சென்னை. வி. கே. நன்னய்யர் * சேலம். ஜி. எம். அரங்கன் * மதுரை. ஆர். எச். குபேந்திரன் * மதுரை. சி. சி. குபேந்திரன் * மதுரை. சூர்யா. டி. ஞானேசுவரன் * சேலம். காந்திமாதவன் * மதுரை. பி. ஆர். கணேசன் * கும்பகோணம். பி. ஆர். கோவிந்தசாமி * குடந்தை. ஜில்லாடி. வெ. பத்ருசாமி * மதுரை. சொட்டல்லு.எஸ். பி. கீதாபாரதி
கேள்வி: சௌராட்டிர மொழி - தமிழ் மொழிப்பற்று பற்றி விளக்கவும்.
பதில்: தற்போது இம் மொழி பேசுவோர் தமது மற்றொரு மொழியாக தமிழையே கொண்டுள்ளனர். எல்லாவித நடைமுறைத் தேவைகளுக்கும் தமிழ் பேசவும் எழுதவும் இவர்கள் வல்லவர்களாக உள்ளனர்.
கேள்வி: சௌராட்டிர மொழி - இவற்றையும் பார்க்கவும் குறித்து விரிவாக சொல்லுங்கள்.
பதில்: * சௌராஷ்டிர மொழி எழுத்து * செளராட்டிரர் * பிராகிருதம் * இந்திய-ஆரிய மொழிகள்